ایشید-این یئنی ایل گئجهسی ایستانبولدا «رئینا» گئجه کلوبوندا ۳۹ نفری قتله یئتیرن عبدولقادیر ماشاریپووا گؤندردیی سس قیدی اوزه چیخیب.
آخار. آذ خبر وئریر کی، سس قیدی ماشاریپووا «رئینا» تئراکتیندان ۵ گون اول وئریلیب. ایشید-این وحشیلیینی گؤزلر اؤنونه سرن سس قیدینده دئییلیر:
«دیرلی قارداشیمیز ابو محمد، سنی غیابی اولاراق تانیییریق، حاقیندا یاخشی شیلر ائشیتمیشیک. الله داها دا یاخشی ائدجک. سن الله یولوندا او ایتلره، کافیرلره تهلوکهسیز یئرده اولمادیقلارینی گؤسترمک اوچون بو آددیمی آتمالیسان. اونلار ایستانبولو اؤزلرینین قالاسی اولدوغونو دوشونورلر، اورادا تهلوکهسیزلیکده اولدوقلارینی زنن ائدیرلر. اللهین قوللاریندان بیری اونلارا قادینلاری، اوشاقلاری بومبالاماغین، مسلمانلاری اؤلدورمیین باها باشا گلجیینی گؤسترملیدیر، ائله دئییلمی؟ اوللامر دفعهلرله دئییب کی، تورکییهنی محو ائدین، پارتلادین، گئجهسینی گوندوزه چئویرین. سنین اورادا تؤردجیین عمل بیزیم بوراداکی ۱۰ عملیمیزه برابردیر».
قید ائدک کی، یئنی ایل گئجهسی ۳۹ نفرین هلاک اولدوغو «رئینا» قتلعامینی تؤرهدن «ابو محمد ال خوراسانی» کود آدلی ترورچو – عبدولقادیر ماشاریپوو یانوارین ۱۶-دا ایستانبولدا یاخالانیب.
azb_Arab azb_Arab azb_Arab azb_Arab